અમદાવાદઃ ગુજરાતના શિક્ષણ મંત્રી અને શિક્ષણ વિભાગ વાલી તથા વિદ્યાર્થીને ન્યાય અપાવવામાં નિષ્ફળ જતા અંતે બિચારા બનેલા વાલીઓએ બાળ આયોગનો સહારો લેવાની ફરજ પડી છે. જેનું ઉદાહરણ તાજેતરમાં રાજ્યના બાળ આયોગે પુરું પાડ્યું હતું. અમદાવાદ અને વડોદરાની કેટલીક શાળાઓને ફી મામલે વિદ્યાર્થીને એલસી આપી દેતા શિક્ષણ વિભાગે કોઈ પણ પ્રકારના પગલા ન ભરતા અંતે બાળ આયોગે જુવેનાઈલ જસ્ટિસ એક્ટ હેઠળ શાળા સામે પગલા ભરવાની કામગીરી શરૂ કરતા શાળા સંચાલકો જ નહીં, શિક્ષણ વિભાગ પણ દોડતું થયું છે.